Antwerpn (stad)

Antwerpn (Nederlands: Antwerpen) is noar inweuneroantal de grotste gemêente van Belgie. In de gemêente zelve weun d'r om en by de 566.000 inweuners (tellienge van 2025). Antwerpn is ôok de oofdstad va provinsje Antwerpn. Den burgemêester is Bart De Wever van den N-VA.

De stad legt an de Schelde en is dankzy zyn oavn e "weireldstad". Wie Antwerpn zegt, peist direct ôok an diamantn. En sedert kort is de stad ôok weireldberoemd voe ze Mode-Academie ('Antwerpse Zes').

De inweuners van Antwerpn noemn ze ôok "Sinjoren". Moa dat is eigentlik een êretitel da je ollêne meugt droagn a je ol drie generoasjes lank binn de oude stadsmeurn (nu: de Leien) gebôorn zyt. Echte Antwerpnoars en de reputoasje dazze e grôotn moend en, en dikkenekkn zyn. 

 Districten 
De stad Antwerpn is verdêeld in de volgnde tien districtn: Antwerpen (district), Berchem, Berendrecht-Zandvliet-Lillo, Borgerhout, Borsbeek, Deurne, Ekeren, Hoboken, Merksem en Wilrijk.

 Etymologie 
De noame Antwerpn komt volgens de legende va de reuze Druon Antigoon. Dien stoeg ip de Schelde mi zyn êen bêen op de linkeroever, en mi ze rechterbêen op de rechteroever. An ol de schepen die oender nem passeerdn vroegtn belastieng. Moa dat woas ni na de goeste va Silvius Brabo, e Romeinsn soldoat. Brabo kapte 'n and of van de reuze en smêet nem in de Schelde (hand-werpen). 
De echte betekenisse komt verzekers van "aangeworpen land" in de droaj van de Schelde.

 Een poar attraksjes 
 Brabo: de fonteine op de Grôte Mart.
 De Grote Markt
 Het Steen: e vroeger gevang, nu e scheepvoartmuseum
 De Zoo van Antwerpn
 Het Centraal Station, ebouwd in 1905
 De Onze-Lieve-Vrouwekathedraal: 123 meters oge, e poareltje va gotische architecteure
 De Carolus Borromeuskerk: barok toet en met
 De Cogels-Osylei: Art Deco-uuzn 
 Boerentoren, den êestn wolknkrabber van Europa. 
 De Meir, e winkelstroate mi de ketens daj overal elders oek vindt. 
 Het Koninklijk Museum voor Schone Kunsten (KMSKA) 
 Het Rubenshuis
 Het Plantin-Moretusmuseum
 Het Rockoxuus
 De Vogelenmarkt: voerol eliefd by d'Ollanders die 't verkêerdelik Vogeltjesmarkt noemn. 't Is e potpourri va verkoop van bêestjes, klêers, eten en drinken en e bitje brocante. Iedern zundagnuchtend toet een eure of twêe.

 Sport 
 In Antwerpn ej drie voetbolploegn : Antwerp FC (eerste klasse), Berchem Sport (derde klasse) en FCO Beerschot Wilrijk (1ste provinciale).
 De Proximus Diamond Games, e tennistornooi voe vrouwn in 't Sportpaleis. Win je drie kêers in vuuf joar, toe win ej e rakette mi diamantn.

 Gebôorn of dôodegoan in Antwerpn 

 Olgemêen 
 Leo Apostel (1925-1995), filosoof
 Tom Barman (1972), muzikant
 Peter Benoit (1834-1901), componist
 Els Callens (1970), tennisster
 Ann Ceurvels (1968), actrice
 Ann Christy (1945-1984), zangeresse
 Hendrik Conscience (1812-1883), schryver
 Hubert Damen (1946), acteur
 Kris De Bruyne (1950), zanger
 Marc De Hous (1966), tennistrainer
 Willem Elsschot (1882-1960), schryver
 Jan Fabre (1958), kunstenoare
 Jef Geeraerts (1930), schryver
 Tia Hellebaut (1978), oogspringster
 Hubert Lampo (1920-2006), schryver
 Bob Mendes (1928), schryver
 Panamarenko (1940), beeldouwer
 Constant Permeke (1886-1952), schilder
 Georges Pintens (1946), koereur
 Peter Paul Rubens (1577-1640), schilder
 Edward Schillebeeckx (1914), theoloog
 Rudy Trouvé (1967), muzikant
 Britt Van der Borght (1973), actrice
 Dora Van Der Groen (1927), actrice
 Wannes Van de Velde (1937), zanger
 Antoon van Dyck (1599-1641), schilder
 Dries Van Noten (1958), modeontwerper
 Maarten Van Severen (1956-2005), ontwerper
 Frank Vercruyssen (1965), acteur
 Lode Zielens (1901), schryver

 Politiekers 
 Gerolf Annemans (1958)
 Bob Cools (1934)
 Lode Craeybeckx (1897-1976)
 Leona Detiège (1942)
 Karel Dillen (1925) 
 Jan Van Rijswijck (1853-1906)

 Varia 
 In Antwerpn noemen ze Blanknberge "'t Antwerpn an de kust". In de zomer krioelt het doa van de Antwerpnoars.

 Externe koppelienge 
 Website van de stad


Categorie:Stad in Antwerpn